ועדת הכספים, כנסת 20, פרוטוקול מספר 892, 2017-12-25 10:33

משה גפני: אני פותח את ישיבת ועדת הכספים.

משה גפני: על סדר היום תקנות מס הכנסה (פטור מהגשת דין וחשבון), התשע"ז-2016.

משה גפני: מי מציג את הנושא?

<מירי סביון: יש כאן בעצם שלוש הוראות נפרדות שכולן מתייחסות לנושא של שינוי בהוראות הפטור מהגשת דין וחשבון.

<מירי סביון: ההוראה הראשונה, סעיף 1, מתייחסת למי שיש לו הכנסה מניירות ערך, כאשר אנחנו בחקיקה הקיימת קבענו שמי שיש לו מחזור מניירות ערך בסכום העולה על סדר גודל של הסכום שמחייב במס יסף, חייב בהגשת דין וחשבון.

<מירי סביון: כאן אנחנו מבקשים להעלות את הסכום הזה כך שבמקום שמי שיש לו מחזור ניירות ערך בסדר גודל של 600 ומשהו אלף שקלים, אנחנו עדיין לא רוצים את הדיווח אלא רק מי שיש לו מחזור מניירות ערך בסדר גודל שעולה על 2.5 מיליון שקלים.

<מירי סביון: יש כאן בעצם הוראה מקלה כדי לא ליצור חובת דיווח של אנשים מהם אנחנו לא צריכים את הדוחות.

<שגית אפיק: אבל מה שיש לי כאן זה על 800 אלף.

<שגית אפיק: למה אתם מעלים?

<מירי סביון: מס היסף הוא על הכנסה חייבת.

<מירי סביון: זה אומר על הרווחים.

<מירי סביון: כאן אנחנו מדברים על המחזור ומכיוון שיש מצבים בהם הכסף מגולגל אבל לא מגיעים למס יסף, אנחנו לא צריכים את הדוח.

<מירי סביון: יש כאן הבדל בין הכנסה להכנסה חייבת.

<מירי סביון: כאשר אנחנו מדברים על הכנסות מניירות ערך, דיברנו כאן על הכנסה, זה המחזור.

<מירי סביון: מס היסף, מי שחייב במס יסף, ממילא חייב בהגשת דין וחשבון.

<מירי סביון: אנחנו כאן מדברים על מישהו שלא מגיע לחבות במס יסף כי ההכנסה החייבת שלו לא גבוהה.

משה גפני: שניים וחצי מיליון?

<מירי סביון: לא.

<מירי סביון: המחזור שלו שניים וחצי מיליון שקלים.

<מירי סביון: הוא גלגל את תיק ניירות ערך אבל ההכנסה החייבת שלו לא הגיעה למס יסף.

<מירי סביון: לכן אין לנו צורך בדוח.

מיקי לוי: זה בסדר.

מיקי לוי: די עם הרגולציה.

מיקי לוי: זה יפה.

<מירי סביון: זאת הקלה.

מוסי רז: מה הביא אתכם להגיש את הבקשה הזאת?

מוסי רז: כמה דוחות כאלה מוגשים?

<משה אשר: אני אסביר.

<משה אשר: הסכום של 800 אלף, מספיק שיש לך מאה אלף שקלים או מאתיים אלף שקלים, כשאתה מזיז אותם ימינה או שמאלה, אתה תוך שנייה מגיע למחזור.

<משה אשר: השאלה היא האם בשל התזוזות האלה כשלעצמן צריך להיכנס לבירוקרטיה כפי שמיקי ציין של הגשת דוח שנתי.

<משה אשר: שיטת הדיווח במדינת ישראל היא שבגדול אם מנכים את הכול כמס במקור, אלא אם כן יש לך עסקים גדולים או מחזורים גדולים, אנחנו מסתפקים בפחות בירוקרטיה.

<משה אשר: מכיוון שאנחנו ראינו שה-800 אלף, לא צריך את זה, גם אין שם ערך מוסף בדוחות האלה, בדרך כלל אלה אפילו שכירים שרק מזיזים קצת ימינה ושמאלה, אמרנו שנעלה את התקרה למשהו יותר רלוונטי.

משה גפני: אתם אומרים שמי שחייב במס יסף יהיה חייב בדיווח שנתי.

<משה אשר: לא.

<משה אשר: הפוך.

משה גפני: זאת אומרת, אתם מדברים על מי שהוא פחות מהמס יסף.

<מירי סביון: ברור.

משה גפני: זה לא ברור.

משה גפני: אמרת שניים וחצי מיליון.

<משה אשר: לא.

<משה אשר: מס היסף מדבר על רווח.

<משה אשר: כאן מדברים על מחזור.

<משה אשר: המחזור יכול בכלל להפסיד.

משה גפני: זאת אומרת, אתה מדבר על מס יסף.

משה גפני: במס יסף, מי שמחויב במס יסף - - -

<משה אשר: צריך להגיש בלי קשר.

משה גפני: אז אין לו פטור.

<משה אשר: לא.

מיקי לוי: אין לו.

מיקי לוי: הוא מדבר על מחזור.

משה גפני: הבנתי.

משה גפני: שכשמסבירים לי לאט, אני מבין מהר.

<משה אשר: את מס היסף בגדול לא מנכים במקור.

<משה אשר: כל אחד רואה את כל ההכנסות שיש לו מכל המקורות ואז צריך להגיש דוח.

<משה אשר: לכן הוא חייב להגיש את הדוח האישי.

משה גפני: הוא מקל.

משה גפני: אחר כך הוא יחמיר אבל עכשיו הוא מקל.

<ג'ק בלנגה: מן הראוי להקל מלכתחילה.

<ג'ק בלנגה: החקיקה חוקקה במקור ב-2014 בטעות.

<ג'ק בלנגה: הרחיבו את חובת הדיווח על משקיעי ניירות ערך למחזור של 800 אלף שקלים וזה נעשה בטעות.

<ג'ק בלנגה: עכשיו מרחיבים את זה למחזור של שניים וחצי מיליון שקלים אבל מן הראוי לא להשאיר עברייני מס בחוץ, בין 14 16 ולבטל את החקיקה הזאת, לחוקק אותה רטרואקטיבית מ-2014 כי יש היום אלפי נישומים שלא הגישו דוחות.

<משה אשר: יש כאלה שהגישו.

<ג'ק בלנגה: יש כאלה שהגישו אבל יש כאלה שלא הגישו ואנחנו לא רוצים שיישארו עברייני מס.

<ג'ק בלנגה: הרשות מודה בטעות שלה.

<משה אשר: לא.

<משה אשר: למה טעות?

<משה אשר: כשאנחנו באים להקל, זאת טעות?

משה גפני: אין לך מה לעשות הבוקר, רק להגיד שרשות המסים טעתה?

<ג'ק בלנגה: לא טעתה.

<ג'ק בלנגה: היא מתקנת.

<ג'ק בלנגה: אני חושב שלא צריך להשאיר אנשים עם חובת הגשת דוחות כשהם בכלל לא יודעים שצריך להגיש דוחות.

<משה אשר: אני כבר אומר שני דברים.

<משה אשר: האחד, אנחנו בחלק מהמקרים כן פונים לאנשים כדי שיגישו דוחות.

<משה אשר: מבחינתנו להגיש דוחות, זה לא עונש חס וחלילה.

<משה אשר: לא צריך לראות בזה כדבר כזה.

משה גפני: זה לא עונש.

משה גפני: זה מאמץ שעולה כסף ואין בו צורך.

<משה אשר: מבחינת המדינה, נכון שבחלק גדול מהמקרים אנחנו לא רואים דוחות אבל גם מעת לעת אם מגישים דוחות, לא קרה כלום.

משה גפני: משה, תרשה לי.

משה גפני: ראשית, רשות המסים לא טועה.

משה גפני: זה הנתון הראשון.

משה גפני: שנית, אתם באים היום עם הצעה מאוד עניינית ואתם משכנעים אותי שעד גובה הסכום הזה, לא צריך להגיש דוח.

משה גפני: זאת רגולציה מיותרת לחלוטין.

משה גפני: זה מה שאתם אומרים.

<משה אשר: לחלוטין, לא.

משה גפני: לא לחלוטין.

<משה אשר: בעלות-תועלת.

משה גפני: לא צריך להגיש את הדוח.

משה גפני: זה מה שאתם רוצים שאנחנו נאשר.

<משה אשר: מוכנים לוותר עליו.

משה גפני: הוא טוען טענה נכונה.

משה גפני: יש כאלה שהיו באמצע, שהם עדיין לא הגישו דוחות והחוק אז חייב אותם, אבל אתם אומרים בהגיון שהם לא צריכים להגיש.

משה גפני: האם אפשר למצוא להם פתרון?

משה גפני: לדחות את מועד ההגשה?

משה גפני: הרי זה מיותר לגמרי.

משה גפני: זה סתם.

משה גפני: זאת טרחה, זה מאמץ, זה לקחת מישהו שיכין את זה, זה עולה כסף.

משה גפני: אין צורך בזה.

משה גפני: זה לא מס יסף שעל זה הוא מגיש דוח.

משה גפני: תדחו את המועד.

<משה אשר: אנחנו קודם כל רוצים להפעיל את זה כבר על דוחות 2017.

משה גפני: בסדר.

<ג'ק בלנגה: לפי ההצעה כתוב 2016.

<משה אשר: אנחנו הגשנו את זה כבר לפני שנה.

משה גפני: 2017.

<משה אשר: אנחנו רצינו לעשות את זה מ-2017.

<משה אשר: לגבי העבר, יש אנשים שהגישו, הרוב כבר הגיש.

<משה אשר: להגיד לך שנעשה אכיפה קשה למי שלא הגיש?

<משה אשר: זה דיון אחר.

<משה אשר: אנחנו לא בדיון באכיפה אלא בחקיקה.

<משה אשר: אני חושב שאם נשים את זה עכשיו, את 2017, נסתכל קדימה, זה בסדר גמור.

<ג'ק בלנגה: אפשר לסכם שמי שהיה חייב ב-2016 מכוח הנוסח הישן, לא יהיה חייב ב-2017?

<קריאה: עד 800 אלף שקלים.

<ג'ק בלנגה: אני אסיים את המשפט.

<ג'ק בלנגה: אפשר לסכם שמי שהיה חייב ל-2016 לפי התקנות הקודמות, לא יהיה חייב להגיש ב-2017 מכוח החובה להגיש בשנה עוקבת?

מיקי לוי: משה, תהיה לארג'.

מיקי לוי: כולה 2016.

מיקי לוי: עזוב.

מיקי לוי: הנה הצהרה של ראש רשות המסים שאומר 2016 הוא לא אוכף.

<משה אשר: אנחנו נסכים לגבי השנה הזאת, של 2016 מול 2017.

<משה אשר: נקבל את ההערה הזאת אבל ברגיל אנחנו בדרך כלל מקבלים גם שנה אחרי כן.

<אלי שני: אני משקיע פרטי בבורסה.

<אלי שני: אני כמובן תומך בהצעה של רשות המסים.

<אלי שני: אני רוצה לתת לכם את הנתונים העדכניים לגבי מצב הבורסה.

משה גפני: אני לא נכנס לזה עכשיו.

<אלי שני: נתון אחד.

משה גפני: לא.

משה גפני: אנחנו לא דנים על זה.

משה גפני: אנחנו נדון בנפרד.

<אלי שני: נתון אחד.

<אלי שני: בחודש נובמבר האחרון, 161 חברות שעדיין נסחרות בבורסה, המחזור שלהן היה פחות מחמישים אלף שקלים בממוצע ביום.

משה גפני: תודה רבה.

מיקי לוי: אם לא יורידו את המס על 25 אחוזים, לא יעזור לבורסה.

מיקי לוי: היא תמות מות גיבורים.

<אלי שני: זה בין 25 אחוזים למאה אחוזים.

מוסי רז: על איזה מספר מדברים?

משה גפני: שואל חבר הכנסת מוסי רז בכמה דוחות מדובר?

<משה אשר: אין לנו כרגע את הנתונים.

מוסי רז: בערך.

<משה אשר: אני מסביר שוב.

משה גפני: נתון.

משה גפני: אל תסביר.

משה גפני: ההסבר מובן.

<משה אשר: אני רוצה להתחבר למה שג'ק אמר.

<משה אשר: הוא אמר שיש כאלה - - -

משה גפני: לא.

משה גפני: אנחנו סיימנו את הסעיף הזה.

משה גפני: קיבלנו ולא רק זה שקיבלנו אלא גם שמחנו על מה שאמרת בעניין הזה.

משה גפני: שואל חבר הכנסת מוסי רז.

משה גפני: אתה יכול להגיד שאין לך נתונים.

<משה אשר: אין לי כאן את הנתון הזה.

<ג'ק בלנגה: אני אנסה לענות על זה.

<ג'ק בלנגה: ההסתברות שיש כאן קבוצה שמהותית היא קטנה מאוד כי אנחנו מדברים על קבוצה שתשקיע שניים וחצי מיליון שקלים, שיש לה מחזור פעילות בבורסה.

משה גפני: כמה כאלה יש להערכתך?

<ג'ק בלנגה: בודדים ואני אסביר למה.

משה גפני: אני הבנתי כבר.

<ג'ק בלנגה: אם יש להם רווח של 600 אלף שקלים, ממילא הם חייבים.

<ג'ק בלנגה: אנחנו מדברים על כך שמישהו הרוויח בין אפס ל-600.

משה גפני: שהוא משקיע שניים וחצי מיליון שקלים ולא מרוויח 600 אלף שקלים.

<ג'ק בלנגה: זאת קבוצה שהיא מאוד מאוד מאוד קטנה.

<שגית אפיק: הוא מרוויח 600 אלף שקלים מדברים אחרים כי ה-600 אלף הם הכול.

<ג'ק בלנגה: לכן הקבוצה היא קטנה.

<שגית אפיק: תקריא את הסעיף הזה ואז נעבור לסעיף 2.

<שגית אפיק: זאת תקנה 1 מה שעשיתם עכשיו.

<ישי פרלמן: תיקון תקנה 1 בתקנה 1 לתקנות מס הכנסה (פטור מהגשת דין וחשבון), התשמ"ח-1988 (להלן – התקנות העיקריות), בהגדרת "הכנסה מנייר ערך", בפסקה (2), במקום "הסכום הקבוע בסעיף 121ב לפקודה" יבוא "הסכום הקבוע בתוספת ו'".

<שגית אפיק: שזה שניים וחצי מיליון.

<ישי פרלמן: כן, שזה סעיף 4.

<שגית אפיק: עכשיו הנושא השני.

<מירי סביון: תקנה 2 מדברת על תושב חוץ.

משה גפני: לחייב אותו בהגשת דוח.

<מירי סביון: לא כל תושב חוץ.

<מירי סביון: יש מצבים שבהם תושב חוץ חייב במס הנוסף ואין לו חובת דיווח מיוחדת מכיוון שבמס הנוסף אנחנו כרגע חייבנו תושב ישראל.

<מירי סביון: ישנם מצבים בהם לתושב חוץ יש הכנסה שחייבת במס נוסף, היא חייבת במסים רגילים ובגין המסים האחרים הוא משלם את המס.

<מירי סביון: נניח תושב חוץ שיש לו הכנסה ממשכורת ומנוכה מלוא המס ויש לו עוד הכנסה מדיבידנד או מניירות ערך שכל אחת מהן בנפרד לא מגיעה לסכום של המס הנוסף.

<מירי סביון: אז מי שמשלם לו את ההכנסה הזאת, לא מנכה לו את המס במקור כי הוא לא יודע שהוא עבר את התקרה של המס הנוסף.

<מירי סביון: אם תושב החוץ הזה לא יגיש לנו את הדוח, אנחנו לא נוכל לגבות ממנו את המס הנוסף.

<מירי סביון: המדינה מפסידה כסף וגם נוצרת כאן סיטואציה בה תושב ישראל שחייב במס נוסף, אני גובה ממנו את המס, ותושב חוץ שחייב במס הנוסף, אני לא גובה ממנו כי פטרתי אותו מהגשת דוח כי הוא תושב חוץ.

<מירי סביון: זה בדיוק המצב בו אנחנו חייבים, כדי לגבות את המס הנוסף גם מתושב חוץ, כמו שנגבה מתושב ישראל, לדרוש ממנו דוח כי אחרת אין לי דרך לגבות.

משה גפני: למה עד היום הוא לא היה חייב?

<שגית אפיק: כי יש כאן ניכוי מס במקור.

<שגית אפיק: אם יש לו ניכוי מס במקור על ההכנסות שלו, הוא פטור מהגשת הדוח.

<ג'ק בלנגה: זה פספוס.

<ג'ק בלנגה: בחמש השנים האחרונות פספסו את זה מאז התחיל מס יסף.

<ג'ק בלנגה: אני אומר שמאז שחוקק מס יסף ב-2013, היה צריך להכניס את הסעיף הזה והסעיף הזה היה צריך לחול מיד אבל אם כבר מתקנים את הסעיף הזה, צריך גם למחוק את 170 בסעיף הבסיס כי אם מנכים רק את ה-170, יש גם פטור מהגשת דין וחשבון וזה לא בסדר כי אז תושבי חוץ לא משלמים את כל המס שלהם.

<ג'ק בלנגה: הסעיף הזה היה צריך להיות מחוקק מ-2013.

<משה אשר: אלה דברים שונים.

<ג'ק בלנגה: כן, דברים שונים אבל מן הראוי שתושבי חוץ, הגיע הזמן שיגישו דוחות גם במקומות שהם חייבים להגיש דוחות.

<משה אשר: זה נכון.

<משה אשר: נחשוב על כך.

משה גפני: לא, אל תחשוב.

משה גפני: לא צריך עוד להחמיר.

משה גפני: בסוף תושבי חוץ לא ישקיעו כאן.

<יניב שקל: לשכת עורכי הדין.

<יניב שקל: אני חושב שכאן, בדיוק בגלל הנושא שהעלה כבודו, יש להילחם בזבוב עם תותח גדול מדי.

<יניב שקל: אם הפתרון הוא שלתושבי חוץ לא מנכים את מס יסף, אפשר ליצור מנגנונים בהם ינכו להם את מס יסף.

<יניב שקל: המשמעות כאן היא שאם יש תושב חוץ שהשקיע בבורסה - - -

משה גפני: הוא לא ישקיע כאן.

<יניב שקל: המשמעות היא שהוא יהיה חייב להגיש דוח בישראל.

<יניב שקל: ודאי, אנחנו יודעים מהניסיון שלנו, שתושבי ישראל לא משקיעים בחוץ לארץ בהרבה מקרים כי הם אומרים שאם קיימת להם חובה להגיש דוח ולהתעסק עם רשויות מס זרות, זה דבר אחר.

<יניב שקל: אין להם בעיה לשלם את תוספת המס, את מס יסף אבל לא הגיוני שהם יגישו דוח.

משה גפני: לא ישקיעו.

<משה אשר: אני אתן לך דוגמה.

<משה אשר: נניח לתושב חוץ יש מס שבח מיליון שקלים ויש לו בבורסה עוד מיליון שקלים.

<משה אשר: מי יודע בכלל שהוא עבר את הרף הרלוונטי?

<משה אשר: אף אחד לא יודע.

<משה אשר: רק הוא יודע כי הוא יודע כמה הוא הרוויח בישראל.

משה גפני: אתם לוקחים בחשבון את המשמעות שאדם שבא להשקיע כאן בבורסה והוא משקיע במפעל או לא חשוב באיזשהו מקום, הוא צריך למסור דוח לראשונה לרשות המסים.

משה גפני: הוא לא ישקיע כאן.

משה גפני: אתם לוקחים את זה בחשבון?

<משה אשר: לא לראשונה.

<משה אשר: רק אם הרווחים שלו מעל 600 אלף שקלים.

משה גפני: כן, בסדר, אנחנו מדברים על אדם כזה.

<משה אשר: אדם כזה הרוויח למעלה מ-600 אלף שקלים, אתה לא רוצה לגבות את הדלתא?

<קריאה: אני רוצה לגבות את הדלתא אבל אני לא רוצה את זה בהכרח עם דוח.

<שגית אפיק: אם הוא הרוויח את זה במס שבח, אתה יודע על זה.

<משה אשר: הוא הרוויח 500 אלף שקלים במס שבח ודלתא במקום אחר.

<לאה טבע עכו: עמותת CFO.

<לאה טבע עכו: אני רוצה לומר שהמקרים המעטים שמדובר בהם, שאותו תושב חוץ לא ישלם את מס היסף, הם לא מצדיקים את זה שאנחנו נטיל על תושבי חוץ הגשת דוח בישראל.

<לאה טבע עכו: גם כך הרגולציה הישראלית מאוד קשה.

<לאה טבע עכו: גם כך פקודת מס הכנסה מאוד מורכבת ומסובכת ומרתיעה תושבים זרים.

<לאה טבע עכו: אני יכולה להגיד את זה כאחת שנמצאת במגזר הפרטי ורואה איך משקיעים מחוץ לארץ מסתכלים על מה שקורה כאן במדינת ישראל.

<לאה טבע עכו: אנחנו לא רוצים להרתיע אותם עוד.

משה גפני: על כמה מדובר?

מוסי רז: כמה כסף תגבו כתוצאה מכך?

<משה אשר: צריך להבין.

<משה אשר: אם לתת פטור, הפטור הוא בדין המהותי.

<משה אשר: לא דרך הדוחות.

<משה אשר: לכן אני אומר שוב שהדוחות אמורים בסוף לגבות את המס שאתם ככנסת קבעתם בדין המהותי.

<ג'ק בלנגה: אי אפשר לפטור אותם מהגשת דין וחשבון.

<משה אשר: דרך אגב, יש הרבה מאוד תקלות עם משקיעים זרים.

<משה אשר: אם יש דברים שקבענו שלא נותנים להם פטור וחייבים מס כמו כל תושבי ישראל, צריך לדעת לגבות אותם.

<משה אשר: זה כלי גבייה.

<יניב שקל: אבל יש לך עוד כלים לגבייה.

<יניב שקל: אני יכול להגיד לו שהוא יצהיר בפני.

<משה אשר: זה מה שאני אומר לו, שיצהיר בפני.

משה גפני: לא.

משה גפני: אתה מחייב אותו להגיש דוח.

<משה אשר: בדוח השנתי הוא מצהיר על מה שהוא חייב במס בישראל, לא על ההכנסות שלו בחוץ לארץ.

<משה אשר: שלא נתבלבל.

<משה אשר: הוא לא צריך לדווח לי על מה שהוא מרוויח בחוץ לארץ אלא רק כאן.

משה גפני: פקיד השומה, כאשר מגיע אליו אחד כזה, הוא אומר לו שהוא מבקש שיחתום על תצהיר שאין לו רווחים יותר מה-500 אלף שקלים.

<משה אשר: אין דינמיקה כזאת.

משה גפני: למה אין?

<משה אשר: במהלך השנה הוא מדבר אתי.

<משה אשר: הוא לא סיים את השנה והוא לא יודע אם הוא ירוויח או לא ירוויח.

משה גפני: מתי הוא מדווח?

משה גפני: כמו כולם.

משה גפני: אומר לו פקיד השומה שבמקום דיווח הוא יצהיר האם לא היו לו רווחים נוספים שהוא חייב עליהם במס.

<משה אשר: אין אינטראקציה.

<משה אשר: בגדול תושבי חוץ לארץ, פקיד השומה יכול לראות אותם כאשר הם עשו אקזיט או עשו מכירה במהלך השנה.

מוסי רז: בכמה כסף אתם מעריכים שמדובר?

<משה אשר: אנחנו לא יודעים.

<ג'ק בלנגה: זה הרבה כסף שתושבי חוץ לא משלמים.

<ג'ק בלנגה: שהם חייבים במס בישראל.

מוסי רז: כמה כסף?

<משה אשר: לא היינו רוצים לתת פטור בדלת האחורית.

<מירי סביון: אנחנו מדברים על תושב חוץ שהרוויח מעל 600 אלף שקלים בשנה בישראל.

<מירי סביון: יש כאן מצבים שתושבי חוץ הרוויחו מיליוני שקלים.

משה גפני: אין לנו ויכוח.

משה גפני: יש לנו רק ויכוח על הנתון.

משה גפני: אנחנו לא יודעים את העובדות, אנחנו לא יודעים את הנתונים על כמה מדובר והכמות בוודאי עושה כאן את המהות.

משה גפני: יש חשש גדול - כרגע שכנראה לא מדובר במי יודע מה - שתושבי חוץ שיבואו לכאן, הם ילכו לרואה החשבון שלהם או ילכו לעורך הדין שלהם ויאמרו שהם רוצים להשקיע כאן בבורסה, הם רוצים להשקיע במשהו, יאמרו להם שהם חייבים לדווח לרשות המסים.

<משה אשר: הבורסה פטורה.

<משה אשר: זה לא רלוונטי.

משה גפני: בסדר, לא הבורסה.

<משה אשר: נדל"ן.

<יניב שקל: לא.

<יניב שקל: זה גם בורסה.

<יניב שקל: דיבידנדים בבורסה.

משה גפני: מה זה משנה?

משה גפני: אז לא בורסה.

משה גפני: הוא הולך להשקיע כאן במפעל ואז הוא אומר לו שהוא צריך לדווח כל שנה לרשות המסים.

<ג'ק בלנגה: גם כך הוא חייב בכך.

<ג'ק בלנגה: הוא חייב מכוח סעיף אחר.

משה גפני: לפי התקנות האלה הוא יצטרך לדווח מה שהוא לא היה צריך לדווח קודם.

משה גפני: הוא יעשה חשבון פעמיים, האם הוא מגיע לכאן להשקיע, דבר בו אנחנו מאוד מעוניינים, ואז אולי אתם תרוויחו קצת מס אבל המדינה תפסיד והאיש לא יבוא לכאן.

<ג'ק בלנגה: אדוני, מה שאתה אומר כבר מחוקק בתקנות.

<ג'ק בלנגה: מי שמחזיק עשרה אחוזים בתאגיד ישראלי, חייב להגיש דוח בישראל בלי קשר לנושא.

משה גפני: בסדר.

משה גפני: אז הסעיף מיותר.

<לאה טבע עכו: לגמרי מיותר.

משה גפני: הסעיף מיותר.

<משה אשר: יש נסיבות שמשקיע חוץ צריך להגיש דוחות.

משה גפני: אני הבנתי.

משה גפני: אם יש סיבות ולא מדובר על כמות גדולה, למה אנחנו צריכים ליצור דגל אדום שהוא חייב לדווח כי יש החלטה חדשה בעניין?

<משה אשר: לא לתת להם פטור דה פקטו.

משה גפני: מה התקנה השלישית?

משה גפני: תכף נראה את התמונה הכללית.

<קריאה: מדובר על רווח של 600 אלף שקלים.

משה גפני: בסדר, אבל השאלה אם בן אדם ישקיע כאן, כן או לא.

משה גפני: הוא הרי תושב חוץ.

משה גפני: מה התקנה השלישית?

משה גפני: אני לא יכול לעשות שתי החמרות בהצבעה אחת.

משה גפני: התקנה הראשונה הייתה הקלה.

משה גפני: השנייה הייתה החמרה.

משה גפני: מה השלישית?

<מירי סביון: תיקון תקלה.

משה גפני: זאת אומרת, החמרה.

<מירי סביון: לא, לא החמרה.

<מירי סביון: היה איזשהו לופ בחקיקה שיצר חוסר בהירות.

<מירי סביון: החקיקה שלנו בנויה בצורה כזאת שהחוק קובע חובת דיווח ואז יש תקנות שקובעות פטורים.

<מירי סביון: בתקופה מאוחרת יותר אנחנו הוספנו חובות הגשה מיוחדות לנאמנים בנאמנות, לתושבי חוץ מסוימים בתנאים מסוימים, כאשר למצבים מיוחדים בהם החלטנו, הכנסת החליטה, שאנחנו רוצים לדרוש חובת הגשת דוחות.

<מירי סביון: מכיוון שתקנות קודמות והן באות על החקיקה, נוצר מצב שמבחינת לשון התקנות, היה אפשר להבין שאנחנו פוטרים מהגשת דוח גם כאלה שבדיוק התכוונו לחייב אותם.

<מירי סביון: התיקון הזה בעצם מבהיר שהפטור של התקנות לא חל על תיקוני חקיקה שקבענו חובת דיווח.

<מירי סביון: זה ממש תיקון של איזשהו לופ שלא התכוונו שיקרה.

<משה אשר: פרשנות ששמענו אותה וצריך להסדיר אותה.

משה גפני: את יכולה להסביר לי מבחינת ראותה של הכנסת מה המשמעות המשפטית של מה שהיא אמרה עכשיו?

<מירי סביון: אנחנו מבהירים כדי שלא יהיה בלבול.

<שגית אפיק: אבל למה אתם צריכים להבהיר?

<שגית אפיק: איפה זה התעורר?

<מירי סביון: פה ושם עולות פרשנויות.

משה גפני: יש בג"ץ בעניין הזה?

משה גפני: תגידו את האמת.

<מירי סביון: לא.

<מירי סביון: עולות עמדות.

משה גפני: למה צריך את זה?

משה גפני: אם היו תיקוני חקיקה, למה צריך את זה?

<ג'ק בלנגה: כי כרגע יש פטור.

<ג'ק בלנגה: יוצא שכרגע יש פטור.

משה גפני: אתה לא יכול ללכת על הישיבה הזאת יחד עם רשות המסים.

משה גפני: תשאיר אותי לבד מולם.

משה גפני: יש שאלות לחברי הכנסת?

מוסי רז: אני מרגיש שכל הדיון הזה הוא עקר.

משה גפני: הוא לא עקר.

מוסי רז: על מה אנחנו מדברים?

מוסי רז: לא בסעיף 1, לא בסעיף 2, לא בסעיף 3, לא יודעים על כמה אנשים מדובר ועל איזה סכומים מדובר.

משה גפני: יש סיכוי שנאשר את זה ותביאו את הנתונים?

משה גפני: כל הזמן כובלים על העניין הזה חברי ועדה שאתם לא באים עם נתונים.

משה גפני: יכול להיות שאין לכם נתונים וגם זה חמור, אבל עצם העובדה שחברי ועדה שואלים מה הנתונים ואתם לא יודעים לתת תשובה.

<משה אשר: אני אתן דוגמה.

<משה אשר: הנתונים שלנו ניזונים מהדיווחים.

<משה אשר: אם אני בעולם של דיווחים, אני אתן נתונים וגם יש לנו נתונים.

<משה אשר: יש מקרים שאין לי דיווח.

<משה אשר: כדי להכניס אותם, זה בעוד שנה-שנתיים יהיה לנו דיווח וניתן לכם.

משה גפני: אבל יש דברים בהם אתם יכולים להביא נתונים.

משה גפני: תקריאו בבקשה את שני הסעיפים.

משה גפני: אני אצביע על זה ואני אבקש נתונים.

משה גפני: מה שאתם יכולים לתת, אנחנו מבקשים לקבל.

<משה אשר: אני מניח שאחרי שיהיו דיווחים, ניתן לכם את כל הנתונים.

משה גפני: זה סעיף 2, אבל יש דברים כמו למשל לגבי סעיף 1.

משה גפני: אנחנו מרגישים לא טוב עם העניין הזה כי נתונים עושים כאן שינוי מהותי.

<ישי פרלמן: תיקון תקנה 5 בתקנה 5 לתקנות העיקריות, האמור בו יסומן (א) ואחריו יבוא: "(ב) על אף האמור בתקנת משנה (א) לא יחול הפטור מהגשת דין וחשבון על תושב חוץ אם הוא חייב במס נוסף בהתאם לסעיף 121ב לפקודה".

<ישי פרלמן: הוספת תקנה 5ב אחרי תקנה 5א יבוא: "5ב.

<ישי פרלמן: סייג לפטור למי שחייב בדוחות נוספים על אף האמור בתקנות 2 עד 5, יחול הפטור מהגשת דין וחשבון על מי שחייב בדיווח לפי סעיפים 131(א)(1) עד (5) לפקודה בלבד".

<ישי פרלמן: הוספת תוספת ו' אחרי תוספת ה' לתקנות העיקריות יבוא: "תוספת ו' (הכנסה ממכירת ניירות ערך) שנת המס הסכום בשקלים חדשים 2017 2,500,000".

<ישי פרלמן: תחולה תקנות אלו יחולו לגבי דוח שיש להגישו בשל שנת המס 2017 ואילך.

משה גפני: יש את ההבטחה שלך וההתחייבות.

משה גפני: בסדר.

<משה אשר: השנה העוקבת לגבי שנת 2016-2017.

<ישי פרלמן: הוא בעצם לא צריך להגיש מכוח הסייג לפטור בתקנה 3.

<משה אשר: על דוחות 2017.

משה גפני: לשכת עורכי הדין.

<יניב שקל: הערה אחת לגבי תקנה 2. נושא פשוט.

<יניב שקל: אם רשות המסים יכולה להציג באילו מדינות אחרות בעולם, כי לא מטריד אותי נושא המפעלים כי באמת כמו שציין ג'ק בלנגה, יש חובת דיווח נפרדת.

<יניב שקל: לכל הנושאים יש חובות דיווח נפרדות.

<יניב שקל: למס שבח יש חובת דיווח נפרדת כי פקיד השומה רשאי לדרוש.

<יניב שקל: המקום היחיד שזה מוסיף באמת, זה שוק ההון.

<יניב שקל: הבעיה בשוק ההון היא שכאשר אתה משקיע בשוק ההון הישראלי, אתה לא יודע אם בסוף השנה בגלל דיבידנדים, ריביות והצלחה תעבור את ה-600 אלף שקלים.

<יניב שקל: אני רואה במדריכים הבינלאומיים שהיום מופיע שמי שיש לו הצלחה בשוק ההון הישראלי מעל 600 אלף שקלים בשנה נתונה, הוא יהיה חייב לקחת רואה חשבון ישראלי.

<יניב שקל: הרי הטפסים אפילו לא באנגלית.

<יניב שקל: הוא יהיה חייב למלא טפסים ולהגיש דוחות על ההכנסות שלו משוק ההון בישראל.

<יניב שקל: המשמעות היא קטסטרופלית מבחינת שוק ההון.

<משה אשר: אחד שקיבל דיבידנד של 600 אלף שקלים.

<יניב שקל: לכל האחרים, גם כך יש פתרון ראוי.

משה גפני: הוא צודק.

משה גפני: לא הייתם צריכים ללכת על זה.

משה גפני: היום יש דיווחים על הכול.

משה גפני: כמעט על הכול.

משה גפני: אבל בסדר, אני אתמוך בזה.

<אלי שני: משפט אחד בקשר למס יסף.

<אלי שני: היה עכשיו מבצע דיבידנדים של רשות המסים במהלכו בוטל מס היסף לתקופה זמנית ונתנו עוד הנחה של חמישה אחוזים במס.

<אלי שני: בסך הכול, במקום 33 אחוזים מס - - -

משה גפני: אתה ביקשת רשות דיבור כדי לומר להם תודה רבה?

<אלי שני: לא.

<אלי שני: אני רוצה לשאול האם בכלל מס יסף מגדיל את הכנסות המדינה?

משה גפני: אני לא יודע.

משה גפני: אין לי מושג.

משה גפני: אנחנו נעשה על זה יום עיון.

משה גפני: זה לא נוגע לעניין הזה.

משה גפני: אתה מעלה דברים נכונים.

מיקי לוי: ואם כן, ממה אתה רוצה שהמדינה הזאת תתקיים?

משה גפני: אנחנו מצביעים.

משה גפני: מי בעד אישור תקנות מס הכנסה (פטור מהגשת דין וחשבון), התשע"ח-2017?

משה גפני: כולל ההבטחה של משה אשר.

משה גפני: מי נגד?

משה גפני: בעד תקנות מס הכנסה (פטור מהגשת דין וחשבון), התשע"ז-2016 – פה אחד

משה גפני: התקנות אושרו.

משה גפני: תודה רבה.

משה גפני: אנחנו עוברים לסעיף הבא.